Jukka Wihanto

Jukka Bronislaw Wihanto (27. kesäkuuta 1932 Turku – 6. kesäkuuta 2018 Turku) oli turkulaisen Wihanto-Yhtiöiden hallituksen puheenjohtaja ja toimi vuodesta 1959 isänsä Osmo Vihannon perustaman Vihannon Sähkö Oy:n toimitusjohtajana.Kortela, Anne: Perheen parhaaksi, Mania 5/2009 s. 6–7. Viitattu 1.12.2015.

Vihannon Sähkö Oy kasvoi Jukka Wihannon toimitusjohtajakaudella  Lounais-Suomen suurimmaksi ja valtakunnallisestikin merkittäväksi vähittäis- ja asennusliikkeeksi. Yhtiöllä oli 1970-luvulla asennustoiminnan ohella viisi kulutuselektroniikan ja sähköalan vähittäismyymälää, huoltopalvelut ja valomainosverstas Turun Valoputki. Turun keskustaan valmistui 1964 Vihannon Sähkön 9 000 kuutiometrin suuruinen Tukkutalo, ja yritykset työllistivät noin 200 henkilöä. Myöhemmin merkittävä osa Vihannon liiketoimintaa oli kiinteistötekniikkayritys Tekmanni Oy, joka myytiin Lemminkäiselle vuonna 2000.Turunen, Harri:  13.6.2014. Viitattu 30.11.2015.

Jukka Wihanto sai vuonna 2005 Turun kauppakorkeakoulun kunniatohtorin arvon.Turun kauppakorkeakoulun kunniatohtorit 1989‒2013 , Turun kauppakorkeakoulu. Viitattu 1.12.2015. Hän oli myös Turun Kauppakorkeakouluseuran kunniapuheenjohtaja, Suomen Benelux-instituutin perustajajäsen ja entinen Belgian kunniakonsuli, jossa tehtävässä toimii nyt hänen poikansa Antti Wihanto. Vanhin poika Sakari johtaa Vihannon kodinkoneiden suurmyymälää Turun Satakunnantiellä.

Wihanto vaikutti aktiivisesti Turun kauppatorin alueen kaavoitukseen Eerikinkatu 8:n kiinteistön hallituksen puheenjohtajana. Siinä osoitteessa, Kauppiaskadun kulman vuonna 1830 rakennetussa, Charles Bassin suunnittelemassa talossa hän avasi isänsä kanssa sähköliikkeen vuonna 1947. Wihanto ajoi talon ja viereisen Cafénoirin puutalon säilyttämistä täydennysrakentamisesta huolimatta.Nurmi, Jussi: ”Turun Mr Googlen unelma toteutumassa”, Suomen Turku 2/2013 s. 4–5.

Jukka Wihanto oli perheyritystensä lisäksi mukana useiden yritysten ja järjestöjen  luottamustehtävissä. 

Koripalloura
Jukka Wihanto pelasi 1950-luvun puolivälistä vuoteen 1963 koripallon mestaruussarjassa Turun NMKY:n ja Turun Urheiluliiton joukkueissa. Hän oli Turun NMKY:n kunniajäsen ja Turun NMKY:n urheilijoiden kunniapuheenjohtaja.Jukka Vihanto, pelaajakortti, Suomen Koripalloliitto. Viitattu 1.12.2015.

Lähteet

Luokka:Suomalaiset yritysjohtajat
Luokka:Suomalaiset koripalloilijat
Luokka:Vuonna 1932 syntyneet
Luokka:Vuonna 2018 kuolleet